《蝶恋花·绿树阴阴晴昼午》
清代·庄棫

绿树阴阴晴昼午。过了残春，红萼谁为主？宛转花旖勤拥护，帘前错唤金鹦鹉。
回首行云迷洞户。不道今朝，还比前朝苦。百草千花羞看取，相思只有侬和汝。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。